b'\n_START_ARTICLE_\nBukev\n_START_SECTION_\nSplo\xc5\xa1en opis\n_START_PARAGRAPH_\nBukev lahko dose\xc5\xbee vi\xc5\xa1ino do okoli 40 m vi\xc5\xa1ine in preko 1 m prsnega premera. Lubje je tanko (1-1,5 cm) in gladko, pepelnato sive barve. Koreninski sistem je zelo razvit in srednje globok. Listni popki so svetlorjavi, podolgovati in \xc5\xa1pi\xc4\x8dasti. Listi so enostavni, celorobi in ble\xc5\xa1\xc4\x8de\xc4\x8de zeleni, dol\xc5\xbeine od 5-12 cm in \xc5\xa1irine od 3-8 cm, s 5-9 parov listnih \xc5\xbeil._NEWLINE_Bukev pozimi odvr\xc5\xbee liste.\n_START_SECTION_\n\xc5\xbdivljenjski prostor\n_START_PARAGRAPH_\nV slovenskem prostoru je bukev ena izmed najbolj raz\xc5\xa1irjenih listavcev; ljubkovalno jo imenujemo tudi mati slovenskih gozdov. Kot drevesna vrsta lahko tvori \xc4\x8diste sestoje, kar pomeni, da imamo gozdove iz samih bukev, pa tudi me\xc5\xa1ane sestoje, najpogosteje z jelko. V ni\xc5\xbeinah je redka, zato je pogostej\xc5\xa1a v vi\xc5\xa1jih legah (okoli 900 m nadmorske vi\xc5\xa1ine) in kot drevo v gostem sestoju lahko zraste zelo visoko. V gorah tvori bukev tudi gozdno mejo (npr. na Sne\xc5\xbeniku).\n_START_SECTION_\nBukov les\n_START_PARAGRAPH_\nV tehni\xc4\x8dnem smislu je, tako kot les smreke, tudi bukovina, les bukve zelo pomemben les, tako zaradi svoje raz\xc5\xa1irjenosti (v primerjavi z drugimi listavci jo je na razpolago veliko) kot tudi zaradi njenih lastnosti._NEWLINE_Bukovina ima odtenke od bledo rumenkaste barve pa vse do rde\xc4\x8dkasto rjave barve. Barva je odvisna od na\xc4\x8dina se\xc4\x8dnje in nadaljnje predelave. Bukev lahko vsebuje \xc2\xbbrde\xc4\x8de srce\xc2\xab. To je rde\xc4\x8de obarvan les v notranjosti debla, ki nastane zaradi po\xc5\xa1kodb drevesa. Gostota bukovega lesa je pribli\xc5\xbeno 700 kg/m3. Pri su\xc5\xa1enju rada poka in se ve\xc5\xbei, sicer pa je to trden, \xc5\xbeilav in proti obrabi odporen les. Bukovina ni trajen les in v vla\xc5\xbenem okolju hitro razpada, se pa lahko dobro inpregnira (za\xc5\xa1\xc4\x8diti).\n_START_SECTION_\nPlod\n_START_PARAGRAPH_\nBukev ima plodove imenovane \xc5\xbeir. To so majhne kroglice, ki imajo dla\xc4\x8dice, majhne bodi\xc4\x8dke in so rjave barve.'